Xitoy davlat kengashi bosh vaziri BMT va JSTni isloh qilishga chaqirdi

XXR davlat kengashi bosh vaziri Li Ketsyan BMT Bosh Assambleyasi 73-sessiyasi raisi Mariya Fernanda Espinosa Garses bilan uchrashuvda BMT va JST kabi xalqaro tashkilotlarni isloh qilishga chaqirdi.
"JST, BMT va boshqa xalqaro tashkilotlarni isloh qilish zarur, ammo isloh qilish buzib tashlab hammasini boshidan boshlash degani emas, Ikkinchi jahon urushidan so‘ng o‘rnatilgan jahon tartibini saqlab qolish shartlari, BMT nizomi va erkin savdo tamoyillari asosida islohotlar o‘tkazish zarur", — dedi Li Ketsyan.
BMT Bosh Assambleyasi raisi o‘z navbatida "BMT qoidalar va o‘rnatilgan tamoyillarga asoslangan jahon tartibini saqlash uchun Xitoy va dunyoning boshqa barcha davlatlari bilan hamkorlikda ishlashga, xalqaro qonunchilik va JST qoidalari doirasida erkin savdoni rivojlantirish, barcha uchun manfaatli iqtisodiy globallashuvni ilgari surish, barcha tomonlar bilan birgalikda butun dunyoda tinchlik, barqarorlik, rivojlanish yo‘lida hamkorlik qilish maqsadida" ekanligini bildirdi.